                     ORDIN  Nr. 55/3335/2026 din 15 ianuarie 2026
privind aprobarea modului de acordare a avizelor medicale pentru încadrarea şi menţinerea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar
EMITENT:     MINISTERUL SĂNĂTĂŢII
             Nr. 55 din 15 ianuarie 2026
             MINISTERUL EDUCAŢIEI ŞI CERCETĂRII
             Nr. 3.335 din 26 februarie 2026
PUBLICAT ÎN: MONITORUL OFICIAL  NR. 187 din 11 martie 2026

    Văzând Referatul de aprobare al Direcţiei generale asistenţă medicală şi sănătate publică din cadrul Ministerului Sănătăţii nr. 55R din 15.01.2026,
    având în vedere prevederile art. 168 alin. (1) - (5) din Legea învăţământului preuniversitar nr. 198/2023, cu modificările şi completările ulterioare,
    în temeiul prevederilor art. 13 alin. (3) din Hotărârea Guvernului nr. 731/2024 privind organizarea şi funcţionarea Ministerului Educaţiei şi Cercetării, cu modificările şi completările ulterioare, şi al prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

    ministrul sănătăţii şi ministrul educaţiei şi cercetării, interimar, emit prezentul ordin.

    ART. 1
    (1) Înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar este condiţionată de prezentarea certificatului medical emis de medicul specialist de medicina muncii.
    (2) Emiterea certificatului medical prevăzut la alin. (1) se realizează în baza avizului medicului specialist psihiatru, a adeverinţei medicale eliberate de medicul de familie şi a consultaţiei specifice de medicina muncii, care include anamneza medicală, anamneza profesională şi examen clinic.
    ART. 2
    Se aprobă modelul de certificat medical eliberat de medicul specialist de medicina muncii, necesar pentru înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar, prevăzut în anexa nr. 1 care face parte integrantă din prezentul ordin.
    ART. 3
    Se aprobă modelul de aviz medical eliberat de medicul specialist psihiatru, prevăzut în anexa nr. 2 care face parte integrantă din prezentul ordin.
    ART. 4
    (1) La evaluarea medicală pentru înscrierea la concurs, respectiv încadrarea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar, medicul specialist de medicina muncii poate solicita o examinare medicală de specialitate suplimentară, în baza scrisorii medicale prevăzute în anexa nr. 3 care face parte integrantă din prezentul ordin.
    (2) Baremul medical cu afecţiunile care constituie contraindicaţii relative pentru înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar este prevăzut în anexa nr. 4 care face parte integrantă din prezentul ordin.
    (3) În baza baremului prevăzut la alin. (2), medicul specialist de medicina muncii emite certificatul medical care dovedeşte îndeplinirea condiţiei de a fi apt din punct de vedere medical, cu respectarea prevederilor Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare.
    ART. 5
    (1) Menţinerea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar este condiţionată de:
    a) evaluarea medicală anuală de către medicul de medicina muncii care asigură servicii medicale de medicina muncii unităţii/instituţiei de învăţământ preuniversitar, conform prevederilor pct. 2 lit. c) din anexa nr. 1 la Hotărârea Guvernului nr. 355/2007, cu modificările şi completările ulterioare, pentru stabilirea aptitudinii consemnate în fişa de aptitudine;
    b) evaluarea medicală la un interval de 4 ani, care va include şi evaluarea capacităţii psihice.
    (2) Intervalul de evaluare medicală prevăzut la alin. (1) lit. b) poate fi mai mic, dacă medicul de medicina muncii constată modificări psihocomportamentale.
    (3) Modalitatea de evaluare a capacităţii psihice se stabileşte de medicul de medicina muncii în funcţie de antecedentele personale patologice ale persoanei evaluate şi de propriile constatări din cadrul examenelor medicale periodice, precum şi la solicitarea persoanei sau a angajatorului, potrivit competenţelor legale.
    (4) Evaluarea medicală prevăzută la alin. (1) lit. b), realizată la patru ani, nu va suplini pentru anul respectiv şi evaluarea medicală pentru confirmarea anuală a aptitudinii în muncă, prevăzută la alin. (1) lit. a).
    ART. 6
    (1) În situaţia în care se constată modificări psihocomportamentale la personalul angajat într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar, instituţia/unitatea poate solicita un nou examen medical, prin hotărâre a consiliului de administraţie, la sesizarea oricărui factor implicat în procesul educaţional.
    (2) Evaluarea capacităţii psihice a personalului didactic de predare, de conducere, de îndrumare şi control, a personalului didactic auxiliar şi administrativ se realizează în cadrul unităţilor sanitare autorizate, de către medici confirmaţi în specialitatea psihiatrie, la solicitarea medicului specialist de medicina muncii.
    (3) Rezultatul evaluării capacităţii psihice se consemnează în fişa prevăzută în anexa nr. 5 care face parte integrantă din prezentul ordin. Personalul prevăzut la alin. (2) are obligaţia de a se prezenta, în termenul stabilit, la medicul specialist de medicina muncii care a dispus efectuarea evaluării, în vederea luării în evidenţă a rezultatului examinării.
    (4) Personalul prevăzut la alin. (2) care se consideră nedreptăţit de rezultatul evaluării capacităţii psihice poate solicita reevaluarea acesteia, în termen de 7 zile lucrătoare de la data primirii rezultatului consemnat în fişa de evaluare prevăzută în anexa nr. 5, cu notificarea în acest sens a medicului de medicina muncii.
    (5) Reevaluarea prevăzută la alin. (4), prin care se analizează şi se stabilesc situaţiile de inaptitudine profesională de natură psihocomportamentală, se realizează de către o comisie constituită la nivel judeţean/al municipiului Bucureşti prin decizie a directorului direcţiei de sănătate publică, alcătuită din 3 - 5 membri, precum: medici primari sau specialişti psihiatri, psihologi şi un medic de medicina muncii.
    (6) Personalul prevăzut la alin. (2) va suporta costurile generate de realizarea expertizei capacităţii de muncă în domeniul educaţiei de către comisia prevăzută la alin. (5).
    ART. 7
    (1) În cazul în care, în urma evaluării psihice efectuate, se constată o tulburare psihică, medicul de medicina muncii are obligaţia să recomande măsuri suplimentare de protejare a sănătăţii personalului didactic de predare, de conducere, de îndrumare şi control, a personalului didactic auxiliar şi administrativ şi de adaptare a sarcinilor profesionale la locul de muncă.
    (2) Personalul didactic de predare, de conducere, de îndrumare şi control, precum şi personalul didactic auxiliar şi administrativ diagnosticat cu tulburări psihice are următoarele obligaţii:
    a) să informeze medicul de medicina muncii privind diagnosticul, starea sa de sănătate şi tratamentul de specialitate prescris;
    b) să se prezinte la examinările medicale de specialitate conform programării;
    c) să respecte tratamentul de specialitate prescris de medicul specialist psihiatru;
    d) să respecte recomandările medicului de medicina muncii.
    ART. 8
    Refuzul personalului didactic de predare, de conducere, de îndrumare şi control, al personalului didactic auxiliar şi administrativ de a se prezenta la controlul medical, în condiţiile prezentului ordin, constituie abatere disciplinară gravă.
    ART. 9
    Prezentul ordin se publică în Monitorul Oficial al României, Partea I.

                              Ministrul sănătăţii,
                              Alexandru-Florin Rogobete

                              p. Ministrul educaţiei şi cercetării, interimar,
                              Gigel Paraschiv,
                              secretar de stat

    ANEXA 1

    Model de certificat medical pentru înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar

    Judeţul ....................................
    Localitatea ................................
    Unitatea medicală ..........................
    Telefon ..............., e-mail ............

               CERTIFICAT MEDICAL - MEDICINA MUNCII

    Certific că domnul/doamna ....................., CNP ............,
                                   _            _
a fost examinat(ă) şi este apt(ă) |_|/inapt(ă) |_| din punct de
vedere medical pentru exercitarea funcţiei:
     _
    |_| didactice
     _
    |_| didactice auxiliare
     _
    |_| administrative
     _
    |_| de conducere
     _
    |_| de îndrumare şi control
    în învăţământul preuniversitar.

    Data: ......................
    Semnătura şi parafa medicului de medicina muncii: ...........

    ANEXA 2

    Model de aviz medical eliberat de medicul psihiatru

    Judeţul ............................
    Localitatea ........................
    Unitatea medicală ..................
    Telefon ............................

                         AVIZ - PSIHIATRIE

    Subsemnatul, dr. ............, medic psihiatru, avizez că domnul/doamna ..........., CNP .............,
          _               _
prezintă |_|/nu prezintă |_| tulburări psihice care să contraindice
exercitarea funcţiei:
     _
    |_| didactice
     _
    |_| didactice auxiliare
     _
    |_| administrative
     _
    |_| de conducere
     _
    |_| de îndrumare şi control
    în învăţământul preuniversitar.
 _____________________________________________________________________
|                Afecţiuni neuropsihice                 | DA*) | NU*) |
|_______________________________________________________|______|______|
| Tulburări psihice organice                            |      |      |
|_______________________________________________________|______|______|
| Tulburări psihice şi de comportament induse de        |      |      |
| consumul de alcool şi substanţe psihoactive           |      |      |
|_______________________________________________________|______|______|
| Schizofrenie, tulburări schizoafective şi delirante   |      |      |
|_______________________________________________________|______|______|
| Tulburări afective bipolare                           |      |      |
|_______________________________________________________|______|______|
| Tulburări depresive - forme severe                    |      |      |
|_______________________________________________________|______|______|
| Tulburări disociative                                 |      |      |
|_______________________________________________________|______|______|
| Tulburări de personalitate                            |      |      |
|_______________________________________________________|______|______|
| Tulburări fobic-anxioase - forme severe               |      |      |
|_______________________________________________________|______|______|
| Tulburări obsesiv-compulsive - forme severe           |      |      |
|_______________________________________________________|______|______|
    *) Se completează obligatoriu.

    Data: ......................
    Semnătura şi parafa: ..................

                            Semnătură,
                  .............................
                  (medic specialist psihiatrie)

    ANEXA 3

    Model de scrisoare medicală

    Judeţul .............................
    Localitatea .........................
    Unitatea medicală ...................
    Telefon .............................

                         SCRISOARE MEDICALĂ

    Către: [specialitatea medicală solicitată]

    Vă rugăm să îl/o evaluaţi medical pe domnul/doamna .............., CNP ......................., pentru completarea avizului de aptitudine în vederea exercitării funcţiei:
     _
    |_| didactice
     _
    |_| didactice auxiliare
     _
    |_| administrative
     _
    |_| de conducere
     _
    |_| de îndrumare şi control
    în învăţământul preuniversitar.

    Data: ...................
    Semnătura medicului de medicina muncii: ...............

    ANEXA 4

                         BAREMUL MEDICAL
cu afecţiunile care constituie contraindicaţii relative pentru înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar
 _____________________________________________________________________
|Nr.|              Denumirea bolilor                   |  Categoria   |
|___|__________________________________________________|______________|
|   | I. Boli ale aparatului respirator                |              |
|___|__________________________________________________|______________|
| 1.| Tuberculoză pulmonară activă                     | Inapt (până  |
|   |                                                  | la vindecare)|
|___|__________________________________________________|______________|
|   | II. Tulburări psihice şi de comportament         |              |
|___|__________________________________________________|______________|
| 2.| Tulburări psihice organice                       | Inapt        |
|___|__________________________________________________|______________|
| 3.| Tulburări psihice şi de comportament induse de   | Inapt        |
|   | consumul de alcool şi substanţe psihoactive      |              |
|___|__________________________________________________|______________|
| 4.| Schizofrenie, tulburări schizo-afective şi       | Inapt        |
|   | delirante                                        |              |
|___|__________________________________________________|______________|
| 5.| Tulburări afective bipolare                      | Inapt        |
|___|__________________________________________________|______________|
| 6.| Tulburări depresive - forme severe               | Inapt (până  |
|   |                                                  | la remisie)  |
|___|__________________________________________________|______________|
| 7.| Tulburări fobic/anxioase - forme severe          | Inapt (până  |
|   |                                                  | la remisie)  |
|___|__________________________________________________|______________|
| 8.| Tulburări obsesiv-compulsive - forme severe      | Inapt (până  |
|   |                                                  | la remisie)  |
|___|__________________________________________________|______________|
| 9.| Tulburări disociative                            | Inapt        |
|___|__________________________________________________|______________|
|10.| Tulburări de personalitate                       | Inapt        |
|___|__________________________________________________|______________|
|   | III. Boli ORL                                    |              |
|___|__________________________________________________|______________|
|11.| Diplegie recurenţială (paralizia corzii vocale în| Inapt        |
|   | abducţie sau adducţie)                           |              |
|___|__________________________________________________|______________|
|12.| Laringectomie totală (cu traheostomă permanentă  | Inapt        |
|   | şi lipsa erigmofonaţiei, butonului fonator       |              |
|   | laringofonului)                                  |              |
|___|__________________________________________________|______________|
|13.| Afectarea semnificativă a capacităţii fonatorii  | Inapt        |
|   | (rinolalie deschisă, disfonii şi distonii        |              |
|   | laringiene irecuperabile prin tratament          |              |
|   | foniatric/medicamentos)                          |              |
|___|__________________________________________________|______________|
|14.| Stare de traheostomie permanentă, indiferent de  | Inapt        |
|   | etiologie, cu afectarea fonaţiei şi fără         |              |
|   | posibilitatea unei protezări fonatorii adecvate  |              |
|___|__________________________________________________|______________|
|   | IV. Boli oftalmologice                           |              |
|___|__________________________________________________|______________|
|15.| Diplopie                                         | Inapt        |
|___|__________________________________________________|______________|
|   | V. Boli ale sistemului nervos                    |              |
|___|__________________________________________________|______________|
|16.| Epilepsie rezistentă la tratament                | Inapt        |
|___|__________________________________________________|______________|
|17.| Afazie şi disartrie                              | Inapt        |
|___|__________________________________________________|______________|

    ANEXA 5

                         FIŞA DE EVALUARE A CAPACITĂŢII PSIHICE
pentru exercitarea unei funcţii didactice, didactice auxiliare şi administrative, precum şi a unei funcţii de conducere, de îndrumare şi control în învăţământul preuniversitar
 _____________________________________________________________________
| Judeţul .........................                                   |
| Localitatea ...........................                             |
| Unitatea medicală ..............................                    |
| Telefon ................, e-mail ...............                    |
| Nr. ........ data ..............                                    |
|                                                                     |
| REZULTAT CONSULT PSIHIATRIE:                                        |
|                                                                     |
| Domnul/Doamna ..................................                    |
|           _               _                                         |
| prezintă |_|/nu prezintă |_| afecţiuni neuropsihice prevăzute în    |
| baremul medical cu afecţiunile care constituie contraindicaţii      |
| pentru exercitarea funcţiei:                                        |
|  _                                                                  |
| |_| didactice                                                       |
|  _                                                                  |
| |_| didactice auxiliare                                             |
|  _                                                                  |
| |_| administrative                                                  |
|  _                                                                  |
| |_| de conducere                                                    |
|  _                                                                  |
| |_| de îndrumare şi control                                         |
| în învăţământul preuniversitar.                                     |
|                                                                     |
| Precizaţi afecţiunea neuropsihică: ................................ |
| ................................................................... |
| ................................................................... |
|        _            _                                               |
| Poate |_|/Nu poate |_| exercita funcţia:                            |
|  _                                                                  |
| |_| didactică                                                       |
|  _                                                                  |
| |_| didactică auxiliară                                             |
|  _                                                                  |
| |_| administrativă                                                  |
|  _                                                                  |
| |_| de conducere                                                    |
|  _                                                                  |
| |_| de îndrumare şi control                                         |
| în învăţământul preuniversitar.                                     |
|                                                                     |
|                                          Semnătură,                 |
|                                ...............................      |
|                                 (medic specialist psihiatrie)       |
|_____________________________________________________________________|

                              ---------------

